CELEX: 32020D1264
Language: ro
Date: 2020-09-08 00:00:00
Title: Decizia (UE) 2020/1264 a Băncii Centrale Europene din 8 septembrie 2020 de modificare a Deciziei (UE) 2019/1743 a Băncii Centrale Europene privind remunerarea deținerilor de rezerve excedentare şi a anumitor depozite (BCE/2020/38)

11.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 297/5
               
            
         DECIZIA (UE) 2020/1264 A BĂNCII CENTRALE EUROPENE
         din 8 septembrie 2020
         de modificare a Deciziei (UE) 2019/1743 a Băncii Centrale Europene privind remunerarea deținerilor de rezerve excedentare şi a anumitor depozite (BCE/2020/38)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatul (2) prima liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolele 17-19,
         întrucât:
         
                     (1)
                  
                  
                     Consiliul guvernatorilor consideră că fondurile depozitate în mod obligatoriu la BCE în scopul rambursării asistenței financiare în temeiul Regulamentului (UE) 2020/672 al Consiliului (1) ar trebui exceptate de la aplicarea unor rate negative ale dobânzilor.
                  
               
                     (2)
                  
                  
                     Prin urmare, Decizia (UE) 2019/1743 (BCE/2019/31) (2) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            Articolul 2 din Decizia (UE) 2019/1743 (BCE/2019/31) se înlocuiește cu următorul text:
            
               
                  „Articolul 2
                  Remunerarea anumitor depozite păstrate la BCE
                  Conturile deschise la BCE în conformitate cu Decizia BCE/2003/14 a Băncii Centrale Europene (*1), Decizia BCE/2010/31 a Băncii Centrale Europene (*2), Decizia BCE/2010/17 a Băncii Centrale Europene (*3) și Regulamentul (UE) 2020/672 al Consiliului (*4) continuă să fie remunerate la rata dobânzii pentru facilitatea de depozit. Totuși, atunci când depozitele trebuie păstrate în acele conturi anterior datei la care trebuie efectuată o plată conform normelor legale sau contractuale aplicabile facilității relevante, acele depozite sunt remunerate pe parcursul respectivei perioade anterioare la 0 % sau la rata dobânzii pentru facilitatea de depozit, fiind aleasă cea mai mare dintre cele două.
               
            
         
         
            Articolul 2
            Intrarea în vigoare
            Prezenta decizie intră în vigoare în a cincea zi de la data publicării în Jurnalul Oficial al Uniunii Europene. Se aplică începând cu a șasea perioadă de aplicare a rezervelor minime obligatorii din 2020 care începe la 16 septembrie 2020.
         
         
            Adoptată la Frankfurt pe Main, 8 septembrie 2020.
            
               
                  Pentru Consiliului guvernatorilor
               
               
                  Președintele BCE
               
               Christine LAGARDE
            
         
         
            (1)  Regulamentul (UE) 2020/672 al Consiliului din 19 mai 2020 privind instituirea unui instrument european de sprijin temporar pentru atenuarea riscurilor de șomaj într-o situație de urgență (SURE) ca urmare a epidemiei de COVID-19 (JO L 159, 20.5.2020, p. 1).
         
            (2)  Decizia (UE) 2019/1743 a Băncii Centrale Europene din 15 octombrie 2019 privind remunerarea deținerilor de rezerve excedentare și a anumitor depozite (BCE/2019/31) (JO L 267, 21.10.2019, p. 12).